Rosanna Arquette - Wikipedia

# Rosanna Arquette

### Vun Wikipedia

Rosanna Lauren Arquette (* 10. August 1959 in New York) is en US-amerikaansch Schauspelerin. Se is de Öllste vun fief Kinner.

Rosanna Arquette in Cannes, 2002

Ehr Grootvadder, Cliff Arquette, weer en TV-Komiker un ehr Vadder weer Schauspeler un Mitgrünner vun de satirschen Improvisatschoonsgrupp Committee. Dör dit familiäär Inwarken keem se al fröh op dat Interesse an de Schauspeleree. Opwussen is Rosanna Arquette in en liberaal Öllernhuus, dat as Deel vun de 69er-Generatschoon op free’e Optucht sett hebbt. Mit 15 Johr harr se beslaten, dör de USA to trampen. Mit 17 hett se sik öm mehrere lütte Theater- un Fernsehrullen bemöht un ok kregen.

In de 1980er un de 1990er Johr hett sik Arquette denn in’t Filmgewarf dörsett un weer in düchtig veele Filmrullen to sehn. Faken hett se dorbi Froen speelt, de en beten fimmelig un exzentrisch sünd un sik nich ganz an de Norm hollen doot. De Speelbass David Cronenberg hett eenmol över Ehr seggt, se weer en beten sünnerlich, eenzigoortig un op ungewöhnliche Wies smuck.

1985 is se op’n Slag beropen worrn, as se an de Siet vun Madonna in de Kummedie Desperately Seeking Susan (dt.: Susan... verzweifelt gesucht.) mitspeelt hett. Dree vun ehr Bröder un Süstern arbeid ok as Schauspeler.

1983 is dat Leed „Rosanna“ vun de Musikgrupp Toto mit den Grammy uttekend worrn. Dat Leed weer Rosanna Arquette todacht, wiel se to de Tiet, as David Paich dat Leed schreven hett, mit den Toto-Musiker Steve Porcaro tohopen weer.

Rosanna Arquette is mit John Sidel verheiraad un hett mit em en Dochter.

## [Ännern] Filmrullen (Utwahl)

- 1982 - Baby it’s you
- 1982 - Johnny Belinda
- 1985 - Silverado
- 1985 - Desperately Seeking Susan (dt.: Susan... verzweifelt gesucht)
- 1986 - 8 Million Ways to Die (dt.: 8 Millionen Wege zu sterben)
- 1988 - Le grand bleu (dt.: Im Rausch der Tiefe)
- 1988 - Black Rainbow (dt.: Black Rainbow – Der schwarze Regenbogen)
- 1989 - New York Stories (dt.: New Yorker Geschichten)
- 1991 - Flight of the Intruder (dt.: Flug durch die Hölle)
- 1992 - Nowhere to Run (dt.: Ohne Ausweg)
- 1993 - The Wrong Man (dt.: Schatten der Leidenschaft)
- 1994 - Pulp Fiction
- 1996 - Crash
- 1996 - Do Me A Favor
- 1996 - White Lies (dt.: White Lies – Das Leben ist zu kurz, um ehrlich zu sein)
- 1997 - Deceiver (dt.: Scharfe Täuschung)
- 1998 - Hell’s Kitchen (dt.: Hell's Kitchen – Vorhof zur Hölle)
- 1998 - Voodoo Dawn
- 2000 - The Whole Nine Yards (dt.: Keine halben Sachen)
- 2000 - Too Much Flesh
- 2001 - Good Advice (dt.: Good Advice – Guter Rat ist teuer)
- 2004 - Summerland (dt.: Summerland Beach)
- 2006 - The L Word (dt.: The L Word – Wenn Frauen Frauen lieben)

## [Ännern] Utteken

Rosanna Arquette hett fief Filmpriesen wunnen un is för eenige annere nomineert wesen. Uttekend worrn is se mit:

- 1984 – BSFC Award vun de Boston Society of Film Critics Awards as Best Schauspelerin för Baby it’s you.
- 1986 – BAFTA Award as Best Nevendorstellerin för Desperately Seeking Susan.
- 1989 – as Best Schauspelerin op dat Sitges - Catalonian International Film Festival för Black Rainbow.
- 1990 – International Fantasy Film Award vun dat Fantasporto för Black Rainbow.
- 1991 – as Best Schauspelerin op dat Mystfest för Black Rainbow.

## [Ännern] Weblinks

- Rosanna Arquette in de Internet Movie Database

Vun „http://nds.wikipedia.org../../../r/o/s/Rosanna_Arquette_7920.html“

Kategorien: Fru | USA | Schauspeler | Engelsch

##### Views

- Artikel
- Diskuschoon
- Aktuelle Version

##### Mitmaken

- Hülp
- Wikipedia-Portal
- Spennen

##### Söken

##### Annere Spraken

- Deutsch
- English
- Español
- Suomi
- Français
- Ido
- Italiano
- 日本語
- ‪Norsk (bokmål)‬
- Polski
- Português
- Svenska
- 中文